CELEX: C2007/155/65
Language: et
Date: 2007-07-07 00:00:00
Title: Kohtuasi T-158/07: 7. mail 2007 esitatud hagi — COFAC versus komisjon

7.7.2007   
            
            
               ET
            
            
               Euroopa Liidu Teataja
            
            
               C 155/36
            
         7. mail 2007 esitatud hagi — COFAC versus komisjon
   (Kohtuasi T-158/07)
   (2007/C 155/65)
   Kohtumenetluse keel: portugali
   Pooled
   
      Hageja: COFAC — Cooperativa de Formação e Animação Cultural, crl (Lissabon, Portugal) (esindaja: advokaat Luís Gomes)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada EÜ artikli 230 alusel komisjoni 9. novembri 2004. aasta otsus D(2004)24253, millega vähendati hagejale Euroopa Sotsiaalfondist 30. aprilli 1987. aasta otsusega C(87)0860 (toimik nr 880707 P1) antud toetuse suurust;
            
         
               —
            
            
               mõista kohtukulud välja Euroopa Ühenduste Komisjonilt.
            
         Väited ja peamised argumendid
   Hagejale tehti 1. märtsil 2007 teatavaks komisjoni otsus vähendada 25 291,75 euro võrra selle institutsiooni poolt talle 30. aprilli 1987. aasta otsusega C(87) 0860 antud toetust põhjendusega, et „on ilmnenud kaudsed tõendid väidetavatest rikkumistest Euroopa Sotsiaalfondi poolt kaasrahastatud kutsealaste koolitusprogrammide pakkumiste läbiviimises, […] pärast antud toetuse konkreetset haldamist ja kohaldamist käsitlevate kriminaalmenetluste lõppemist […], ja pärast asjaomastes üksustes korrektsioonide tegemist toimiku kulu- ja rahastamisstruktuuridesse kooskõlas kohtuotsuste ja audiitoraruannete/ümberhindamistega”.
   Portugalis kohtumenetluse käigus hageja kohta tehtud kohtuotsuses leiti, et taotlus on aegunud ja seega ei saanud sellest menetlusest sisulises küsimuses mingeid järeldusi teha.
   Lisaks ei teinud siseriiklikud ametiasutused hagejale teatavaks kunagi lõplikku kava, mis tulenes audiitoraruandest või uuest hindamisest, mille järelduste tegemisest hageja osa ei võtnud ja igal juhul ei saanud kordagi end kaitsta toimiku kulu- ja rahastamisstruktuuride väärkasutuse süüdistuste vastu.
   Hageja leiab, et Euroopa Kohtu väljakujunenud praktika kohaselt võib komisjoni otsus, millega vähendatakse või tühistatakse Euroopa Sotsiaalfondist antud rahalist toetust, abi saajaid otseselt ja isiklikult puudutata.
   Ta lisab, et talle ei antud võimalust tõhusalt esitada komisjoni ees oma seisukohta toetuse vähendamise kohta ja seega on komisjoni otsus õigusvastane ning tuleb sellel põhjusel tühistada.
   Nimetatud otsus võeti vastu kaitseõigust rikkudes — see aga on ühenduse õiguse üks aluspõhimõtetest, mille kohaselt kõik adressaadid, kelle kohta tehtud otsustes võidakse nende huvisid oluliselt mõjutada, peavad saama tõhusalt esitada oma seisukohta asjaomase otsuse aluseks olevate asjaolude kohta.